【戰況R9】姚本輝雙雄劍指皇太后盃
2024年04月20日 17:59
東網電視
更多新聞短片
姚本輝喺第9場雙龍出海,結果包馬房Q!巴度策騎「常拼常勇」以7.7倍贏馬,而賀銘年25倍「自然力量」跑第2,構成97倍同廄連贏,姚本輝今日亦起孖,真係幾旺喎!今場跑第3名為希威森「九五赤兔」,周俊樂大熱門「超超比」跑第4。
賽後,姚本輝表示「常拼常勇」今季表現準繩,1800米至2000米都應付裕如,但現時喺1800米取得季內第3W,1800米當然最為首本路程,但贏馬加分後賽程唔多,下仗或嘗試2400米三級賽皇太后盃。至於「自然力量」本身遲熟,現時7歲大熟大勇,相信跑到下季都仲得,而部署應該同上年一樣跑皇太后盃,始終獎金高,路程亦合發揮。
話時話,如果姚本輝真係部署「常拼常勇」同埋「自然力量」出戰皇太后盃,加埋廄侶「觔斗雲」嘅話,咪可以叫三飛囉!
第9場賽果:7-8-2-6
二重彩賽果:7-8(最後賠率163)